	Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

I SKYRIUS
STRATEGINIO PLANO IR METINIO VEIKLOS PLANO ĮGYVENDINIMAS

	Palangos lopšelis-darželis ,,Nykštukas“ (toliau – Mokykla) 2025 m. veiklą vykdė vadovaudamasis 2025–2027 metų strateginiu planu (toliau – strateginis planas) ir nuosekliai bei kokybiškai įgyvendino ikimokyklinio, priešmokyklinio ugdymo bei neformaliojo vaikų švietimo programas. Mokyklos 2025 m. veiklos plano įgyvendinimo kryptys buvo susietos su kokybiškų paslaugų užtikrinimu įvairiose Mokyklos veiklos srityse, siekiant kurti modernias sąlygas vaiko gerovei, užtikrinant pažangų ir kokybišką įvairių gebėjimų turinčių vaikų ugdymą(si), skatinant vaiko individualią pažangą ir gebėjimą mokytis bei spręsti problemas. Dėmesys ir toliau bus teikiamas švietimo pagalbos vaikui ir šeimai kokybės stiprinimui, saugios aplinkos kūrimui Mokykloje.
Uždaviniams įgyvendinti 2025 metų Mokyklos biudžetą sudarė: savivaldybės biudžeto lėšos (SB) – 931375 Eur, specialiosios programos lėšos SB(SP) pajamos ir paslaugos – 97459 Eur, specialiosios programos lėšos SB(PN) pajamos iš patalpų nuomos – 1378 Eur, valstybės biudžeto specialioji tikslinė dotacija SB(VB) – 49046 Eur, valstybės biudžeto specialioji tikslinė dotacija ugdymo reikmėms SB(MK) – 557206 Eur. Palyginus su 2025 metais Mokyklos išlaikymui skirtomis lėšomis, vėl padidėjo savivaldybės biudžeto lėšos, pajamos už prekes ir paslaugas. Tai lėmė 2025 metais padidėjęs minimalus darbo užmokestis, pareiginės algos koeficiento dydis, pasikeitę pareiginės algos pastoviosios dalies koeficientai, išaugusios paslaugų bei prekių ir produktų įsigijimo kainos. Šiais metais pajamos už patalpų nuomą padidėjo 48 %.
2025 metais grupės buvo formuojamos pagal vaikų amžių. Veikė 11 grupių: 1 lopšelio (1-2 metų ), 2 lopšelio (2-3 metų), 6 darželio (3-5 metų) ir 2 priešmokyklinio ugdymo (5-7 metų) grupės. Grupes lankė 190 ugdytinių, priešmokyklinio ugdymo grupę lankė 40 ugdytinių. Logopedo paslaugos buvo teikiamos 49 ugdytiniams: 23 priešmokyklinio ugdymo grupės vaikų, iš jų – 10 sutrikimas pašalintas, 9 – pratybos tęsiamos. Ikimokyklinukų logopedines pratybas lankė 26 ugdytiniai, iš jų – 22 pratybos tęsiamos – 2 ugdytiniams visiškai ištaisytas.
2025 metais užregistruoti 89 tėvų prašymai, 4 prašymai pageidavusių lankyti Mokyklą buvo nepatenkinti, pasiūlytos kitos Palangos ikimokyklinės ugdymo įstaigos.
Mokykloje dirbo 56 darbuotojai: 4 administracijos darbuotojai, 23 pedagogai, iš kurių atestuoti 10 vyresniojo mokytojo ir 9 metodininko kvalifikacinei kategorijoms (1 mokytojo kvalifikacinė kategorija, 3 mokytojai mokosi) ir 29 nepedagoginiai darbuotojai. Iš viso patvirtinta 54,68 etato, iš jų pedagoginiams darbuotojams skirta 24,53 etato. Darbuotojų kaita: 2025 m. darbo sutartį nutraukė 17 darbuotojų (dėl pensinio amžiaus – 2 (ikimokyklinio ugdymo mokytoja ir logopedė), dėl terminuotos sutarties – 10 (vadavimai vasaros atostogų metų, ligos atveju ir kt.). 2025 m. metais priimti 3 pedagogai (dvi ikimokyklinio ugdymo mokytojos ir priešmokyklinio ugdymo mokytoja).   Mokykloje ugdytiniams teikiama švietimo pagalba, nuo rugsėjo 1 d. dirba socialinis pedagogas (0,5 etato) , specialusis pedagogas (0,3) bei Palangos švietimo pagalbos tarnybos psichologas (0,25 etato). 3 vaikams suteikta pagalba dėl didelių specialiųjų ugdymosi poreikių, 2 vaikams dėl vidutinių specialiųjų ugdymosi poreikių. Aktyviai dirbo VGK  komisija 2025 metais rinkosi 13 kartų: dėl ugdytinių specialiųjų poreikių įvertinimo, aptarimo ir tolesnių veiksmų bei priemonių taikymo, derinti vardiniai vaikų sąrašai, turinčių kalbėjimo ir kalbos sutrikimų, specialiųjų ugdymo(si) poreikių vaikų individualių ugdymo planų pristatymas ir derinimas, susitikimai su ugdytinių tėvais aptariant vaikų pažangą ir pasiekimus. VGK nariai dalyvavo  VŠĮ,,Pro Partners organizuojamuose mokymuose ,,Vaiko gerovės komisijos darbo praktiniai aspektai. Kaip padėti vaikui?", gilino žinias kaip užtikrinti kokybišką vaiko gerovės komisijos veiklą. Siekiant suteikti veiksmingą švietimo pagalbą sudarant tinkamas sąlygas ugdytis kiekvienam vaikui, nuolat ieškoma būdų kaip pagerinti ugdymo(si) kokybę.
  Buvo siekiama aktyvinti prasmingą vaiko šeimos įsitraukimą į Mokyklos veiklą ir stiprinti bendruomenės narių tarpusavio bendradarbiavimą bei sąveiką. Tėvai dalyvavo: vaikų pasiekimų vertinime, įstaigos veiklos 2025 m. kokybės įsivertinime, rengiant ugdymo planavimą ir organizavimą. Lapkričio mėn.  atlikta tėvų apklausa, tikslu sužinoti tėvų požiūrį į atnaujintos Ikimokyklinio ugdymo programos „Žaismė ir kūrybiški atradimai“ turinį ir individualizuotą požiūrį į vaiką. Tėvai dalyvavo saviraiškos bei šventiniuose, kultūriniuose, sportiniuose, prevenciniuose renginiuose, buvo kviečiami dalyvauti tiesioginiame grupės ugdymo(si) procese, akcijose. 
Įstaigoje veikia Mokytojų taryba, Mokyklos taryba, Mokyklos tėvų taryba, Mokytojų metodinė grupė. 
Svarbiausiems Mokyklos veiklos uždaviniams spręsti aktyviai bendradarbiauta su Mokyklos taryba. Susitikimuose aptartas vaikų saugumo užtikrinimas lauke vasaros laikotarpiu, vaikų maitinimas, nemiegančių vaikų užimtumas, tikslingas lėšų panaudojimas. Kartu su Mokyklos darbo taryba aptarti: papildomų poilsio dienų suteikimas tėvams, auginantiems vaiką iki 12 metų,  darbuotojų pareiginės algos koeficientų nustatymas bei pedagogų darbo organizavimas vasaros laikotarpiu. Bendrų sprendimų ir veiksmų derinimas su savivaldos institucijomis, Darbo taryba, vaikų tėvais sąlygojo Mokyklos veiklos skaidrumą, gerą vidinę komunikaciją, visos bendruomenės iniciatyvumą siekiant veiklos kokybės gerinimo bei sprendžiant iškilusias problemas. 
Mokykloje teikiamos maitinimo paslaugos, atsižvelgiant į sveikos mitybos principus. Vaikų maitinimas vyko pagal 15 dienų perspektyvinį valgiaraštį (1-3m. ir 4-7 m. vaikams). Taip pat parengtas 15 dienų valgiaraštis, pagal gydytojų rekomendacijas alergiškiems vaikams. Parengta anketa ir atlikta mokytojų apklausa, kurios tikslas buvo išsiaiškinti tėvų požiūrį į vaikų maitinimąsi darželyje, pastebėjimus, pageidavimus, pasiūlymus. Buvo apklausti 120 ugdytinių tėvelių (globėjų). Atlikus analizę apie vaikų maitinimą darželyje, nustatyta, kad labiausiai vaikai mėgsta: maltos mėsos gaminius – 88%, šviežių daržovių sriubas – 77 %, košes – 65 %, o nemėgsta: daržovių – 66 %, žuvies – 50 %.Tuo tikslu vaikų valgiaraštis atnaujintas 40 %.  Norėdami išvengti maisto švaistymo  buvo įdiegtas dalinis  vaikų maitinimo organizavimo principu  - švediškas stalas.  Palangos miesto savivaldybės visuomenės sveikatos biuro specialistas inicijavo ir vedė edukacinius užsiėmimus (95), mokykloje  formuojami  sveikos mitybos įgūdžiai. Spalio mėnesį virėjos pravedė priešmokyklinio amžiaus vaikams edukacinius užsiėmimus (3). Mokykla dalyvavo Europos žemės ūkio garantijų fondo ir Lietuvos Respublikos valstybės biudžeto lėšomis finansuojamoje Vaisių ir daržovių bei pieno ir pieno produktų vartojimo skatinimo vaikų ugdymo įstaigose programose. Pritaikytas maitinimas organizuotas  2 alergiškiems, tam tikrų produktų netoleruojantiems vaikams. Vaikams besimokantiems pagal priešmokyklinio ugdymo programą, teikti nemokami pietūs. Ugdytiniams buvo suorganizuoti renginiai: ,,Mano skaniausia košė“, ,,Sveikatai palankūs kokteiliai“, „Daržovės dienos valgiaraštyje ir jų nauda“, „Grupės svečias Brokoliukas“  ir kt. Užmokesčio 100 procentų lengvata buvo taikoma 4 ugdytiniams, 50 % – 44 ugdytiniams ir 40 priešmokyklinio ugdymo grupės vaikams skirti nemokami pietūs. Užmokesčio 100 procentų lengvata buvo taikoma 5 ugdytiniams, 50 % – 29 ugdytiniams. 
Vadybiniai prioritetai buvo nukreipti į Mokyklos veiklos tobulinimą, vaikų socialinio ir emocinio saugumo stiprinimą, įtraukiojo ugdymo plėtrą. Pakito bendruomenės požiūris į individualių poreikių turinčių vaikų ugdymą ir jų poreikių tenkinimą (įrengtas sensorinis kambarys; pasirūpinta papildomais mokinio padėjėjų etatais, suorganizuotas visuotinis tėvų susirinkimas VGK veiklos pristatymui). Ypatingas dėmesys buvo skiriamas bendruomenės bendradarbiavimui, mokytojų, tėvų ir kitų darbuotojų įtraukimui, Mokyklos kultūros formavimui, tradicijų puoselėjimui  bei Mokyklos įvaizdžio stiprinimui (organizuojamos įstaigoje žinomų palangiškių menininkų parodos, kviečiami meno kolektyvai, organizuojamos tradicinės šventės ir pan.). Informacija apie Mokyklos veiklą, teikiamas paslaugas ir kiti svarbūs pranešimai nuolat skelbiami Mokyklos interneto svetainėje www.nykstukaspalanga.lt, taip pat vietinėje žiniasklaidoje.
Sėkmingai vykdomas bendradarbiavimas su socialiniais partneriais: Palangos miesto ikimokyklinėmis įstaigomis, Palangos S. Vainiūno meno mokykla, Lietuvos vaikų darželiais „Nykštukas”, jų Lietuvoje 20 įstaigų.   Bendrai organizuojami pilietiniai, prevenciniai ir kt. renginiai, vykdomos saviraiškos programos, dalinamasi gerąja darbo patirtimi. Organizuojamos kūrybinių darbų parodos, darbai eksponuojami  Palangos miesto savivaldybės viešojoje bibliotekoje. Suorganizuotos vaikų kūrybinių darbų parodos: ,,Gražiausi žodžiai - žodžiai iš širdies”, „Čiurlionio pasakos“. Paroda „M. K. Čiurlionio metai. Mažomis kojytėmis Kostuko takeliais“ buvo eksponuojama Palangos m. autobusų stotyje ir skirta visai Palangos m. bendruomenei. Mokykla yra Respublikinės ikimokyklinio ugdymo kūno kultūros pedagogų asociacijos narė.
Tęsiamas bendradarbiavimas su mokslo įstaigomis dėl studentų praktikos atlikimo. 2025 m. spalio mėn. praktiką ikimokyklinio ugdymo grupėje atliko dvi studentės.  
Vadovaujantis Mokyklos Veiklos kokybės įsivertinimo tvarka, buvo atliktas Mokyklos veiklos kokybės įsivertinimas už 2025 m., kurio metu nustatytos stipriosios Mokyklos veiklos sritys bei analizuotos probleminės veiklos sritys. 
Gauti rezultatai parodė, kad didesnio dėmesio ir pokyčio reikalaujant rodiklis yra mokytojų ir šeimos narių glaudesnis ir aktyvesnis dalijimasis informacija apie vaikų daromą pažangą ir aktyviau kviestis šeimos narius bendradarbiauti, parodyti, kad jie yra laukiami ir rasti būdų, kaip juos įtraukti į vaikų ugdymosi procesą . Mokytojai aukščiausiu lygiu (3)  įvertino ugdymo strategijų sritį, tuo tarpu tėvai- vaikų psichologinį ir fizinį saugumą (3). Norint užtikrinti kokybišką ir šiuolaikišką švietimo paslaugų teikimą- neatsiejamas pedagogų profesinis tobulėjimas. Per 2025 m. 100% pedagogų tobulino savo kvalifikaciją: dalyvavo ilgalaikėje tobulinimo(si) programoje „Universalus dizainas mokymuisi ikimokykliniame ir priešmokykliniame ugdyme (40 val.), kurią organizavo Palangos švietimo pagalbos tarnyba. Mokytojai dalyvavo įvairiuose savišvietos renginiuose, organizuojamuose respublikos švietimo organizacijų. Įstaigos pedagogams buvo organizuoti mokymai „Emocinio/socialinio intelekto ugdymas naudojant naują metodinę priemonę: Boomogi emocijų monstrai“. Nuo rugsėjo mėnesio pradėta taikyti ugdymo procese, užsiėmimus veda psichologas. 2025-11-11 Palangos m. ikimokyklinio ir priešmokyklinio ugdymo pedagogams buvo organizuota metodinė diena - atvirų veiklų ciklas „Ugdomojo proceso organizavimas taikant universalaus dizaino mokymuisi (UDM) principą“. Veiklų metu mokytojai demonstravo, kaip taikomi universalaus dizaino būdai ugdymo procese.  Gruodžio 8 d. miesto metodiniame būrelyje pedagogai pristatė saviraiškos programos ,,Mažasis Čiurlys”  įgyvendinimo rezultatus , jai  įgyvendinti buvo skirta 750 Eur. iš  Palangos m. savivaldybės biudžeto.
                     Mokykla dalyvauja ilgalaikiame respublikiniame prevenciniame projekte ,,Mes rūšiuojam“. Jau kelinti metai iš eilės organizuojama kalėdinė iniciatyva ,,Padėk šalia esančiam“, prie kurios prisideda visa Mokyklos bendruomenė. Surinkti stalo žaidimai, spalvinimo knygelės, dailės ir piešimo priemonės vaikams, negendantys maisto produktai, kurie buvo perduoti ,,Caritas“ asociacijai, kad pasiektų šeimas, kurioms labiausiai reikia pagalbos. Vykdomi tradiciniai renginiai: Rugsėjo 1-osios paminėjimas, Rudenėlio šventė, Tolerancijos diena ir kt.
                  Vadybiniai siekiai orientuoti į bendruomenės sutelktumo ir veiksmingumo skatinimą, nuoseklų ir kokybišką numatytų prioritetų, tikslų, uždavinių įgyvendinimą, socialinį ir psichologinį saugumą. Siekiant stiprinti partnerystę tarp Mokyklos administracijos, pedagogų ir aptarnaujančio personalo, buvo suorganizuotos dvi ekskursijos: ,,Viduramžiškas susitikimas prie Panemunės pilies“, Jurbarke. Pažintinė kelionė po Vokietijos miestus  perlus – Postdamas ir Berlynas. Būtent šie veiksniai ir lėmė 2025 metų Mokyklos planuojamus pokyčius bei gebėjimą valdyti iššūkius.
                     Direktorius tobulino vadybos ir dalykines kompetencijas dalyvaudamas mokymuose, seminaruose, diskusijose, konferencijose, iš viso 98 valandas per metus: ,,Motyvuota mokykla: vadovo vaidmuo kuriant stiprią kultūrą’’, ,,Tvari mokykla’’ , ,,Nuo teorijos iki praktikos: kaip įgyvendinti nuotolinio tobulinimo principus ugdymo įstaigoje’’, ilgalaikės kvalifikacijos tobulinimo programoje ,,Universalaus dizaino  mokymuisi principų taikymas ikimokyklinio ugdymo įstaigoje’’, ,, Įtraukiojo ugdymo planavimo ir įgyvendinimo kompetencijos’’,  sąskaitų administravimo ,,SABIS’’ mokymuose.
Norint užtikrinti saugią, sveiką, modernią ugdymo (si) aplinką, buvo turtinamos vidaus ir lauko aplinkos, materialinė bazė. Skatinant inovatyvių mokymosi metodų naudojimą ugdymo procese, nupirkta: vienas nešiojami kompiuteris, mobilus interaktyvus ekranas. 3 vnt. kompiuterių monitoriai, muzikinė kolonėlė. 
Mokykloje atlikti darbai: trijose grupėse pakeistos grindys, įrengtas sensorinis kambarys, perdažytos laiptinių sienos, laiptai. Suremontuotos įstaigos patalpos ir  pakeisti baldai: direktorės kabinete, metodinis kabinete, socialinio pedagogo kabinete. Grupėse atnaujintas inventorius: nupirkti 3  minkštų baldų komplektai,-,Jotulė”, 8 vnt. piešimo stalų. Pramogų salei nupirkta -  20 vnt. konferencijų kėdžių. Grupių žaidimų aikštelėms nupirkti 3 lauko žaidimų įrenginiai: ,,Kukutis”, „Šilalė” ir ,,Rasa”, aplink įrenginius išlieta  neslidi EPDM danga.
[bookmark: _Hlk188277011]2025 m. Mokykloje savivaldybės ir valstybinės institucijos atliko 6 patikrinimus: Palangos miesto savivaldybės Kontrolės ir audito tarnyba (3), Palangos miesto savivaldybės administracijos Centralizuoto vidaus audito skyrius (1), Valstybinės maisto ir veterinarijos tarnybos. Priežiūros departamento Klaipėdos apygardos priežiūros skyrius (2). 
Kontrolės įstaiga INSPECTUM ,,Vaikų žaidimų aikštelės kontrolė‘‘ patikrino aikštelių įrenginių saugumą ir patikimumą. 
Įgyvendinant 2026 metų strateginio veiklos ir metinio veiklos plano uždavinius dėmesys bus skiriamas pedagogų ugdymo praktikos ir didaktikos kompetencijų tobulinimui. Siekiama kokybiškai organizuoti ugdymo procesą pagal saviugdos ir saviraiškos poreikių tenkinimą, patirtinį ugdymą, meninį ugdymą. Didelis dėmesys ir toliau bus teikiamas švietimo pagalbos vaikui ir šeimai kokybės stiprinimui, saugios aplinkos kūrimui .





II SKYRIUS
METŲ VEIKLOS LŪKESČIAI

1. Pagrindiniai praėjusių metų veiklos rezultatai
	Metų užduotys (toliau – užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	Įgalinti ikimokyklinio ugdymo mokytojų bendruomenę atnaujinti Mokyklos ikimokyklinio ugdymo programą „Žaismė ir kūrybiški atradimai “.
	Atnaujinta ikimokyklinio ugdymo programa atliepia unikalius kiekvieno vaiko poreikius ir tėvų (globėjų) lūkesčius bei atskleidžia savitą Mokyklos ugdymosi modelį. 
	Rezultatas bus pasiektas, jei iki 2025-01-30 bus inicijuotas mokytojų, dalyvavusių mokymuose dėl ugdymo programos rengimo, darbo grupės sudarymas ikimokyklinio ugdymo programai „Žaismė ir kūrybiški atradimai“.
Iki 2025-03-01 pagal Ikimokyklinio ugdymo programos gaires, patvirtintas LR Švietimo, mokslo ir sporto ministro 2023-09-04 įsakymu Nr. V-1142, darbo grupė atnaujins ikimokyklinio ugdymo programą „Žaismė ir kūrybiški atradimai“ (atskleis Mokyklos savitumą, vaikų ugdymosi kryptis) ir pateiks Palangos miesto savivaldybės tarybai pritarti. 
Iki 2025-09-01 sudaryta darbo grupė atnaujins Ikimokyklinio ugdymo vaikų pasiekimų (individualios pažangos) stebėsenos ir vertinimo sistemą, kuri yra neatsiejama ikimokyklinio ugdymo programos „Žaismė ir kūrybiški atradimai“. Mokyklos direktoriui tvirtinti. Tėvų (globėjų) pasitenkinimas atnaujintu ugdymo turiniu bei individualizuotu požiūriu į vaiką.
 Iki 2025-12-08 atliekamos tėvų apklausos apie atnaujintos programos poveikį vaikui (ne mažiau kaip 80 % teigiamų įvertinimų).
	Sudaryta darbo grupė  ikimokyklinio ugdymo programai „Žaismė ir kūrybiški atradimai“  parengti. 2025-01-24 direktoriaus įsakymas Nr.V1-9.
2025-05-15 patvirtinta Palangos miesto savivaldybės mero potvarkiu Nr. M1-209.
Ikimokyklinio ugdymo vaikų pasiekimų (individualios pažangos) stebėsenos ir vertinimo sistema integruota į Ikimokyklinio ugdymo „Žaismė ir kūrybiški atradimai“ programą (V skyriaus 20-25 punktai).
Lapkričio mėn.  atlikta tėvų apklausa, tikslu sužinoti tėvų požiūrį į atnaujintos Ikimokyklinio ugdymo programos „Žaismė ir kūrybiški atradimai“ turinį ir individualizuotą požiūrį į vaiką.
Atnaujinta ikimokyklinio amžiaus vaikų pasiekimų ir vertinimo sistema (integruota į ikimokyklinio ugdymo programą).

	Užtikrinti saugią emocinę ugdymosi aplinką kiekvienam vaikui. 
	Prevencinių veiklų organizavimas ir aktyvus dalyvavimas socialinių ir emocinių kompetencijų ugdymo programose plėtoja vaikų socialinius gebėjimus, moko įveikti iškilusius sunkumus, gerina vaikų savijautą. 
Mokinio padėjėjai, dalyvaudami mokymuose, plėtoja kompetencijas vaikų poreikių atpažinimo bei pagalbos jiems teikimo srityje. Vaikų tėvams teikiama pedagoginė, psichologinė, socialinė pagalba.
	Rezultatas bus pasiektas, jei iki 2025-12-31 80 ikimokyklinio amžiaus (4-6 metų) vaikų dalyvaus socialinių emocinių įgūdžių ugdymo programoje – Kimochis.                                                                   
40 priešmokyklinio amžiaus vaikų dalyvaus socialinių ir emocinių kompetencijų ugdymo programoje „Zipio draugai“ ir įgis socialinių gebėjimų bei mokysis įveikti sunkumus.
Mokyklos vaiko gerovės komisija suorganizuos 2 socialines akcijas „Skirtingų kojinių šokis“, skirta pasaulinei Dauno sindromo dienai paminėti, „Lietaus vaikai“, skirta Tarptautinei autizmo supratimo dienai paminėti bei teminę savaitę „Veiksmo savaitė BE PATYČIŲ“.
 Mokinio padėjėjai dalyvaus mokymuose apie palankios vaikui aplinkos kūrimą bei individualių poreikių atpažinimą. 
	Įstaigos pedagogams buvo organizuoti mokymai „Emocinio/socialinio intelekto ugdymas naudojant naują metodinę priemonę: Boomogi emocijų monstrai“. Ši programa taikoma ikimokyklinio amžiaus vaikams (pakeista vietoje Kimochis”).
39 vyresniojo amžiaus vaikų dalyvauja socialinių ir emocinių kompetencijų ugdymo programoje „Zipio draugai“ .
2025-03-21 organizuota prevencinė diena: „Skirtingų kojinių šokis“, skirta pasaulinei Dauno sindromo dienai paminėti. 
Kiti prevenciniai renginiai (tarptautinei autizmo supratimo, Savaitė be patyčių buvo apjungti į vieną bendrą renginį „Kiekvienas ypatingas – visi drauge“, minint tolerancijos dieną lapkričio 16 d.
 Mokinio padėjėjai dalyvavo tęstinėje kvalifikacijos tobulinimosi programoje “Mokinio padėjėjo mokymų programa 25” mokymuose ir  išklausė 40 valandų.

	Inicijuoti ilgalaikės kvalifikacijos tobulinimo programos (40 val.), skirtos mokytojų įtraukiojo ugdymo planavimo ir įgyvendinimo kompetencijai plėtoti, rengimą ir  įgyvendinimą bei stiprinti mokytojų gerosios patirties sklaidą. 
	Bendradarbiaujant su Palangos švietimo pagalbos tarnyba įgyvendinama ilgalaikė kvalifikacijos tobulinimo programa, skirta mokytojų įtraukiojo ugdymo planavimo ir įgyvendinimo kompetencijai tobulinti. Pedagogai tobulina savo pedagoginę praktiką, apmąsto ir įsivertina  savo praktinės veiklos efektyvumą. Savo gerąja darbo patirtimi dalijasi mieste ir respublikoje.
	Rezultatas bus pasiektas, jei iki 2025-11-30 20 Mokyklos pedagogų tobulins įtraukiojo ugdymo planavimo ir įgyvendinimo kompetencijas dalyvaudami ilgalaikės kvalifikacijos tobulinimo programoje „Universalaus dizaino mokymuisi principų taikymas ikimokyklinio ugdymo įstaigoje“. 
12 mokytojų ves atviras ugdomąsias veiklas ir pritaikys ugdomąsias aplinkas  pagal universalaus dizaino mokymuisi principus ir dalinsis savo darbo patirtimi su kitais mokytojais.
3 pedagogai dalyvaus respublikinėje metodinėje dienoje „Mokyklos erdvių kūrimas ir ugdymo proceso organizavimas taikant universalaus dizaino mokymuisi principus“. Apibendrins Mokyklos gerąją darbo patirtį ir pristatys pranešimus.
	24 pedagogai dalyvavo ilgalaikėje kvalifikacijos tobulinimo(si) programoje „Universalaus dizaino mokymuisi principų taikymas ikimokyklinio ugdymo įstaigoje“.
12 mokytojų vedė atviras ugdomąsias veiklas, taikydamos universalaus dizaino mokymuisi principus.
2025-11-11 5 mokytojai metodininkai vedė atviras veiklas metodinėje dienoje ,,Ugdomojo proceso organizavimas taikant universalaus dizaino principą”.


	Parengti/atnaujinti Mokyklos darbo tvarkos taisykles, pripažįstant mokytojų  lyderystę.
	Mokykloje pripažįstama ir palaikoma mokytojų lyderystė. Vyksta atviras dialogas dėl ugdymo kokybės ir tarpusavio pagalbos. Mokyklos darbo tvarkos taisyklių priėmimas  grindžiamas bendrai apmąstytu mokytojų, administracijos, kitų bendruomenės narių susitarimu. 
	Rezultatas bus pasiektas, jei iki 2025-03-01 bus sudaryta darbo grupė Mokyklos darbo tvarkos taisyklių rengimui.
Iki 2025-04-01 bus organizuota Mokyklos darbuotojų apklausa dėl Darbo tvarkos taisyklių keitimo.
Iki 2025-05-31 su Mokyklos bendruomene bus susitarta dėl Mokyklos darbo tvarkos taisyklių keitimo aspektų. 
Iki 2025-09-01 bus parengtos/atnaujintos Mokyklos darbo tvarkos taisyklės, suderintos su Mokyklos taryba ir pateiktos Mokyklos direktoriui tvirtinti. 
	Rezultatas pasiektas. 2025-02-24 direktoriaus įsakymu Nr.V1-20 sudaryta darbo grupė Mokyklos darbo tvarkos taisyklių rengimui.
2025-03-24 organizuota apklausa dėl  Darbo tvarkos taisyklių keitimo  ir su bendruomene aptarti galimi taisyklių taisymai. 
Patvirtintos 2025-09-17 direktoriaus įsakymas V1-59.



2.	Užduotys, neįvykdytos ar įvykdytos iš dalies dėl numatytų rizikų (jei tokių buvo)
	Užduotys
	Priežastys, rizikos 

	2.1.
	



3.	Veiklos, kurios nebuvo planuotos ir nustatytos, bet įvykdytos
     (pildoma, jei buvo atlikta papildomų, svarių įstaigos veiklos rezultatams)
	Užduotys/veiklos
	Poveikis švietimo įstaigos veiklai

	
	



4. Pakoreguotos praėjusių metų veiklos užduotys (jei tokių buvo) ir rezultatai 
	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	4.1.
	
	
	



III SKYRIUS
GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS

5. Gebėjimų atlikti pareigybės aprašyme nustatytas funkcijas vertinimas
     (pildoma, aptariant ataskaitą)
	Vertinimo kriterijai
	Pažymimas atitinkamas langelis:
1 – nepatenkinamai;
2 – patenkinamai;
3 – gerai;
4 – labai gerai

	5.1. Informacijos ir situacijos valdymas atliekant funkcijas 
	1□      2□       3□       4□

	5.2. Išteklių (žmogiškųjų, laiko ir materialinių) paskirstymas 
	1□      2□       3□       4□

	5.3. Lyderystės ir vadovavimo efektyvumas 
	1□      2□       3□       4□

	5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų
	1□      2□       3□       4□

	5.5. Bendras įvertinimas (pažymimas vidurkis)
	1□      2□       3□       4□



IV SKYRIUS
PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS

6. Pasiektų rezultatų vykdant užduotis įsivertinimas
	Užduočių įvykdymo aprašymas
	Pažymimas atitinkamas langelis

	6.1. Visos užduotys įvykdytos ir viršijo kai kuriuos sutartus vertinimo rodiklius
	Labai gerai ☐ 

	6.2. Užduotys iš esmės įvykdytos arba viena neįvykdyta pagal sutartus vertinimo rodiklius
	Gerai ☐

	6.3. Įvykdyta ne mažiau kaip pusė užduočių pagal sutartus vertinimo rodiklius
	Patenkinamai ☐

	6.4. Pusė ar daugiau užduotys neįvykdyta pagal sutartus vertinimo rodiklius
	Nepatenkinamai ☐



7.	Kompetencijos, kurias norėtų tobulinti
	7.1




V SKYRIUS
KITŲ METŲ LŪKESČIAI

8.	Kitų metų užduotys
     (nustatomos ne mažiau kaip 3 ir ne daugiau kaip 5 užduotys)
	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)

	[bookmark: _Hlk126313599]Palaikyti stabilų ir palankų personalo darbui ir vaikų ugdymuisi emocinį mikroklimatą, užtikrinant vidinės ir išorinės komunikacijos ir informavimo priemonių veiksmingumą (tęstinė užduotis).
	 Stiprinti tarpusavio bendradarbiavimą, pagarbų kito nuomonės vertinimą, gebėjimą valdyti stresą, spręsti konfliktines situacijas bei priimti tinkamus sprendimus.
Palaikyti savalaikę ir efektyvią vidinę bei išorinę komunikaciją.
	 Visų įstaigos darbuotojų dalyvavimas 2 kvalifikacijos tobulinimo mokymuose įstaigos kultūros ir bendruomenės mikroklimato gerinimo temomis (6 val.).
Visus metus vykdomos ankstyvosios prevencijos programos „Zipio draugai“, emocinio-socialinio intelekto ugdymas naudojant metodinę priemonę: ,,Boomogi emocijų monstrai“ leidžia ugdyti vaikų tarpusavio santykių ir gyvenimo sunkumų įveikimo įgūdžius. 
 Iki rugsėjo 10 d. atliktas psichosocialinių rizikos veiksnių vertinimas, remiantis šio vertinimo atsakymais parengtas profesinės rizikos šalinimo ir mažinimo planas. 3 įstaigos specialistų ir pedagogų pranešimai bendruomenės nariams socioemocinės sveikatos temomis, konsultacijos, pokalbiai (pagal individualų poreikį).
Sistemingai (2 kartus per mėnesį) ir efektyviai atnaujinama tikslinga informacija įstaigos internetinėje svetainėje, elektroniniame dienyne „Mūsų darželis“.

	[bookmark: _Hlk126155273]Užtikrinant įtraukųjį ugdymą ir individualius poreikius atitinkančių ugdymosi sąlygų sudarymą, stiprinti švietimo pagalbos kokybę ir ugdymosi įvairovę įvairių poreikių vaikams.
	Diegti įtraukiojo ugdymo metodus, kurie skatintų vaiko iniciatyvą ir saviraišką, ugdymosi pasiekimų bei individualios pažangos gerinimą.
Skatinti ugdymosi įvairovę įvairių poreikių vaikams.
Sudaryti sąlygas mokytojams ir švietimo pagalbos specialistams pasirinkti tikslingus mokymus.
Tikslingas tėvų informavimas ir švietimas.
	Įstaigoje dirba specialistai (logopedas, psichologas, socialinis pedagogas, spec. pedagogas), kurie teikia vaikui kvalifikuotą pedagoginę, socialinę, psichologinę, specialiąją pedagoginę, švietėjišką pagalbą.
Įgyvendinamos 2 prevencinės programos.
Mokytojų ir švietimo pagalbos specialistų dalyvavimas 3 tiksliniuose mokymuose tobulinant įtraukiojo ugdymo procesus (12 val.).
2 kartus per metus tėvams organizuojamos paskaitos.
3 kartus per metus tėvai individualiai informuojami apie vaiko, turinčio specialiųjų poreikių ugdymo pasiekimus.

	Vykdyti vaikų priėmimą mokytis pagal ikimokyklinio ir priešmokyklinio ugdymo programas per Centralizuotą priėmimo informacinę sistemą (toliau – CPIS).
	CPIS sudaroma galimybė vaikų tėvams greitai ir operatyviai pateikti prašymus dėl vaiko priėmimo mokytis, stebėti pagal nustatytus kriterijus vietą eilėje bei elektroniniu būdu pasirašyti mokymo sutartį.
Mokyklai sudaromos sąlygos komplektuoti grupes ir teikti savivaldybės administracijos Švietimo skyriaus specialistui tvirtinti, operatyviai peržiūrėti tėvų pateiktus prašymus, matyti sudarytas norinčiųjų mokytis eiles pagal nustatytus kriterijus bei sudaryti ir pasirašyti mokymo sutartis su tėvais. Tokiu būdu efektyvinami Mokyklos veiklos procesai ir gerinama administravimo kokybė.
	Rezultatų pasiekimas bus vertinamas pagal CPIS naudojimo apimtį ir vaikų priėmimo proceso efektyvumą. Planuojama, kad ne mažiau kaip 90 procentų prašymų dėl vaiko priėmimo į Mokyklą bus pateikiami per CPIS, taip užtikrinant patogų ir greitą paslaugos prieinamumą tėvams.
Bus užtikrinta, kad 100 procentų tėvų, besinaudojančių CPIS ir pateikusių konsultacijos ar pagalbos poreikį, gaus reikiamą Mokyklos administracijos informacinę ir techninę pagalbą.
Numatoma, kad 100 procentų grupių bus sukomplektuotos vadovaujantis steigėjo patvirtintais priėmimo planais ir laikantis nustatytų terminų.
Bus peržiūrėti 100 procentų tėvų pateikti prašymai, įvertinant pateiktos informacijos teisingumą ir priimant sprendimą – prašymus patvirtinti arba atmesti, nustačius poreikį informaciją papildyti.
Planuojama, kad ne mažiau kaip 85 procentai mokymo sutarčių bus sudaromos ir pasirašomos elektroniniu būdu per CPIS, taip mažinant administracinę naštą ir dokumentų tvarkymo laiką.
Dėl skaitmenizuotų procesų prognozuojama, kad prašymų administravimo trukmė sutrumpės ne mažiau kaip 30 procentų, lyginant su laikotarpiu iki CPIS taikymo.



9.	Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis)
       (pildoma suderinus su švietimo įstaigos vadovu)
	[bookmark: _Hlk95731710]9.1. Žmogiškieji faktoriai (laikinas nedarbingumas).

	9.2. Kitos skubios ir svarbios užduotys nenumatytos 2026 metais.



VI SKYRIUS
VERTINIMO PAGRINDIMAS IR SIŪLYMAI

10. Įvertinimas, jo pagrindimas ir siūlymai: Palangos lopšelio-darželio „Nykštukas“ direktorės Ilonos Mazrimienės 2025 m. veikla vertinama  kaip viršijanti lūkesčius. Įvykdytos visos metinės užduotys, didelis  dėmesys skiriamas mikroklimato gerinimui, įstaigos įvaizdžio kūrimui.

[bookmark: _GoBack]Mokyklos tarybos pirmininkė           ______________      Sigita Sičiūnienė                              2026 -02-
[bookmark: _Hlk127185846]                                                                                      (parašas)

11. Įvertinimas, jo pagrindimas ir siūlymai: 
                   _________________________________________________________________________

	Palangos miesto savivaldybės meras 
	
	
	
	Šarūnas Vaitkus
	
	2026-02-

	
	
	(parašas)
	
	
	
	



Galutinis metų veiklos ataskaitos įvertinimas ______________________.


Susipažinau
	Palangos lopšelio-darželio „Nykštukas “ direktorė 
	
	
	
	
Ilona Mazrimienė
	
	
2026-02-

	
	
	(parašas)
	
	
	
	








